text: Ofta settir spurningar um Heimsforeldur
  Set teg í samband við okkum
text: #000003
text: Børn hava serligan tørv á verju. ST-barnarættindasáttmálin er skrivaður fyri at tryggja børnum nøkur heilt grundleggjandi rættindi. Tað snýr seg ikki bara um hús, trygd og umsorgan, men eisini um at verða viðfarin sum einstaklingar við rættindum.
text: #000004
text: ST samtykti Barnarættindasáttmálan á aðalfundi tann 20. novembur 1989. Børn vóru longu fevnd av almennu mannarættindunum, men tørvur var á serligum rættindum fyri børn – barnarættindum.
text: #000005
text: Meira enn 190 lond hava skrivað undir. Tað ger hann til tann sáttmála, sum flest lond um allan heim hava tikið undir við. Rættindini í barnarættindasáttmálanum eru fyri øll børn, sama hvønn tjóðskap, kyn, sosiala støðu, átrúnað og mentan tey hava. Orðingin í sáttmálanum sigur millum annað, at øll børn hava rætt til at koma undan. At tey hava rætt til at vaksa upp undir sunnum og tryggum korum og til at mennast.
text: #000006
text: Børn hava eisini rætt til at verða vard ímóti misbrúki og mismuni, og tey hava rætt til at sleppa í skúla og fáa ávirkan á sína egnu framtíð.
text: #000007
text: UNICEF berjist fyri barnanna rættindum
text: #000008
text: Sum ST-barnafelagsskapur er tað uppgáva hjá UNICEF at berjast fyri, at Barnarættindasáttmálin verður hildin. Barnarættindasáttmálin er hornasteinurin í arbeiðinum hjá UNICEF. Vit minna stjórnirnar á, hvat ið tey lovaðu, tá ið tey skrivaðu undir, og halda tær fastar í, at tær skulu halda greinirnar í sáttmálanum.
text: #000009
text: Harumframt veitir UNICEF fíggjarligan stuðul, veitir tøkniliga hjálp, undirvísir lærarum og embætisfólki og letur tilfar, so tey einstøku londini verða stuðlað til at halda greinirnar í Barnarættindasáttmálanum.
text: #000010
text: Tað er eisini uppgáva hjá UNICEF at siga børnum frá Barnarættindasáttmálanum, so tey vita, at tey hava rættindi bæði í Føroyum og í øllum heiminum.
text: #000011
text: UNICEF arbeiðir fyri at tryggja børnum rætt til útbúgving í samstarvi við stjórnirnar í teimum einstøku londunum. Vit arbeiða til dømis fyri at avtaka skúlagjøld, so tað ikki er búskaparliga støðan hjá einari familju, sum ger av, um eitt barn sleppur í skúla.
text: #000012
text: Børn hava rætt til at koma undan. Fyri at halda tey rættindini letur UNICEF til dømis koppingarevni og heilivág, har tað leikar harðast á.
text: #000013
text: Børn gera Norðurlond til besta staðið at vera barn
text: #000014
text: Í januar 2020 hittust 65 børn úr Føroyum, Grønlandi, Danmark, Finnlandi, Íslandi, Noregi, Svøríki og Álandi til Norðurlendskt barnaforum, og tey høvdu eittans mál: Norðurlond skulu vera besta stað at vera barn. Tí hava tey saman skrivað eina samtykt við trimum evnum:
text: #000015
text: Øll børn og ung í Norðurlondum skulu kenna ST-barnarættindasáttmálan og síni rættindi.
  Øll børn og ung í Norðurlondum skulu verða hoyrd og tikin upp í allar avgerðir, sum ávirka tey á skilagóðan hátt.
  Øll børn og ung í Norðurlondum skulu vera uppi í innihaldsríkum felagsskapi, so vit saman kunnu forða fyri einsemi.
text: #000016
text: Í samtyktini hava børnini orðað ítøkilig uppskot um, hvussu samtyktin kann verða sett í verk í familjum, skúla, frítíð og á staðnum. Børnini hava sjálv sett orð á, at tað er har, tey brúka bróðurpartin av síni tíð. Arbeiðið hjá børnunum við samtyktini hevur støði í ST-barnarættindasáttmálanum og byrjaði longu á heysti 2019, tá ið barnabólkar úr teimum átta londunum og økjunum hittust og komu við sínum hugburði og uppskotum til samtyktina.
text: #000017
text: Norðurlendskt barnaforum verður fyriskipað av Norðurlendska ráðharraráðnum, Barnaráðnum, Innlendismálaráðnum og UNICEF Danmark í sambandi við, at Barnarættindasáttmálin hevði 30 ára hátíðarhald tann 20. novembur 2019.
text: #000018
text: Hvat vilja børn og ung í Norðurlondum?
text: #000019
text: Norðurlendskt barnaforum er samstarv millum Norðurlendska ráðharraráðið, Barnaráðið, Innlendismálaráðið og UNICEF Danmark. Norðurlendska ráðharraráðið tók stig til tað, tá ið norðurlendsku almannaráðharrarnir hittust í Reykjavík í 2019.
text: #000020
text: Framman undan Norðurlendskum barnaforum hava tey 65 børnini úr Danmark, Finnlandi, Grønlandi, Íslandi, Noregi, Svøríki, Føroyum og Álandi skrivað eina samtykt við tilmælum um, hvussu Norðurlond verða tað besta staðið at vera barn. Samtyktin skal vera grundarlag undir virkisætlanum í ymsu londunum, sum hugsað verður um til ráðstevnuna fyri bæði barna- og vaksnamanna sendinevndirnar hósdag 16. januar 2020 í ST-býnum í Keypmannahavn.
text: #000021